Teise külje pealt aga ka. Sain alles tagantjärele veebist uurides aimu  suurest skandaalist, mis bändi ümber vahetult enne Eurovisiooni toimus - üht kahest naislauljat, Soetkin Collieri, süüdistati "ultraparempoolsetes sümpaatiates" (mida iganes see siis tähendas) ja lõpptulemusena vahetati ta Eurovisiooni ajaks teise laulja vastu. Kogu lugu tõi aga väga ilusti päevavalgele vana tõe - enamik ajakirjanikke pole eetikast undki näinud. Meedias sai järjekordselt sääsest elevant. Tolle aja sõimukisast saab Google'i abil otsides veel siiamaani mingi pildi kätte. Ja teine iseloomulik  aspekt: üheks kõige räigemaks pröökajaks oli üks hästituntud rahvusvaheline organisatsioon, kelle lärmi on ka Eestis omajagu kuulda olnud. Njah…